En marxa la renovació de voreres als carrers València, General Pastor i Molí
06 de març de 2024

• La inversió per part del Consistori ascendeix a 437.617 euros.

Continuen a bon ritme les obres de renovació de voreres en alguns trams dels carrers València, General Pastor i Molí de l'Eliana, una actuació que es va posar en marxa en el mes d'octubre passat i les obres de la qual està previst que concloguen el mes de maig.

Les obres consisteixen en la repavimentació de part de les voreres, la renovació de l'enllumenat públic i de les canalitzacions de subministrament d'aigua, un nou mobiliari urbà i la reordenació del trànsit rodat. Per a tot això, l'Ajuntament ha fet una inversió que ascendeix a 437.617 euros.

L'alcalde Salva Torrent ha declarat que amb aquesta mena d'actuacions ‘el que es pretén és fer de l'Eliana una ciutat més amable, pensada per a les persones i amb una mirada sempre cap al futur’.